**Ministru kabineta noteikumu projekta**

**“Darbību ar jonizējošā starojuma avotiem paziņošanas, reģistrēšanas un licencēšanas noteikumi” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Darbību ar jonizējošā starojuma avotiem paziņošanas, reģistrēšanas un licencēšanas noteikumi” (turpmāk – Projekts) mērķis ir aktualizēt un precizēt spēkā esošo kārtību, kādā uzrauga – paziņo, reģistrē un licencē darbības ar jonizējošā starojuma avotiem saskaņā ar Direktīvas 2013/59/Euratom[[1]](#footnote-2) prasībām, kā arī pārņemt citas Direktīvas 2013/59/Euratom prasības.  Projekts stāsies spēkā 2021. gada 1. februārī. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likuma “Par radiācijas drošību un kodoldrošību” (turpmāk – Likums) 5. panta 12. punkts, 11. panta ceturtā un septītā daļa, 12. panta otrā daļa, 13. panta astotā daļa, 14. panta pirmā daļa, 28. panta otrā daļa un 29. panta ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Informācija par Projektā paredzētajām galvenajām izmaiņām attiecībā pret pašreizējo regulējumu**  Šobrīd Likums un Ministru kabineta 2015. gada 22. decembra noteikumi Nr. 752 “Kārtība, kādā licencē un reģistrē darbības ar jonizējošā starojuma avotiem” (turpmāk – MK noteikumi Nr. 752 un spēkā esošais regulējums) paredz, ka komersantiem, kuri veic darbības ar jonizējošā starojuma avotiem (operatoriem), jāsaņem Valsts vides dienesta Radiācijas drošības centra (turpmāk – VVD RDC) licence vai reģistrācijas apliecība.  Likuma 11. pants paredz, ka no 2021. gada 1. februāra darbībām ar jonizējošā starojuma avotiem (turpmāk – arī darbības ar avotiem) tāpat kā līdz šim VVD RDC izdos licences un reģistrācijas apliecības, bet atsevišķas darbības operatoriem būs pienākums paziņot, kas līdz šim normatīvajos aktos nebija paredzēts. Darbību ar avotiem iedalījums veikts, ņemot vērā konkrēto darbību potenciālās negatīvās sekas, bīstamību un Direktīvas 2013/59/Euratom V nodaļas “Praktisko darbību pamatošana un regulatīvā kontrole” 2. sadaļā ietvertos nosacījumus (ar jēdzienu “praktiskās darbības” Direktīvas 2013/59/Euratom ietvaros apzīmē jēdzienu “darbības ar jonizējošā starojuma avotiem”, kas tiek lietots Latvijas normatīvajos aktos).  Darbības ar jonizējošā starojuma avotiem, kuru veikšanai nepieciešams saņemt licenci, norādītas Likuma 11. panta piektajā daļā. Reģistrējamās darbības (atvieglotāka procedūra, nekā licencēšana) pašlaik noteiktas MK noteikumu Nr. 752 5. punktā. Projekts paredz papildināt licencējamās un reģistrējamās darbības ar tādām darbībām, kuras nepieciešams paziņot (“visvieglākā” kontroles procedūra) bez tālākas darbību reģistrēšanas vai licencēšanas. Darbības, kuru veikšanai pietiks ar paziņošanu, noteiktas, balstoties Direktīvas 2013/59/Euratom 25. un 26. pantā, VII pielikumā, kā arī VVD RDC pieredzē un Starptautiskās atomenerģijas aģentūras vadlīnijās un rekomendācijās (sīkāku informāciju par paziņojamām darbībām skatīt anotācijas 3. lpp.). “Paziņošana” saskaņā ar Direktīvas 2013/59/Euratom 4. panta 57. definīciju ir “informācijas iesniegšana kompetentajai iestādei, lai darītu zināmu nodomu (“*intention*”) veikt praktisku darbību, uz ko attiecas šīs direktīvas darbības joma”. Direktīvas 2013/59/Euratom VII pielikuma 1. punkts nosaka, ka praktiskās darbības, par kurām jāpaziņo, var ar tiesību aktu vai vispārēju administratīvu aktu, vai arī ar *ad-hoc* regulatīvu lēmumu atbrīvot no prasības par atļaujas piešķiršanu, pamatojoties uz informāciju, kas sniegta saistībā ar paziņojumu par praktisko darbību.  Ņemot vērā minēto, Projekta 3. punkts noteic darbības ar avotiem, kurām nav nepieciešama paziņošana. Kopumā ir 12 šādas darbības, tai skaitā darbības ar vizuālā attēla demonstrācijai paredzētām katodstaru caurulēm vai elektriskiem aparātiem un darbības ar noteiktiem radioaktīviem materiāliem, ja tie atbilst Projektā ietvertajiem kritērijiem. Papildus tam Projekta 4. punkts noteic darbības ar radioaktīvo vielu nesaturošiem jonizējošā starojuma avotiem, kuras arī veic bez paziņošanas:   * iegāde; * transportēšana vai pārvietošana; * ievešana no Eiropas Savienības (turpmāk – ES) dalībvalsts un izvešana uz Eiropas Savienības dalībvalsti; * tranzīts; * eksports un imports.   Reģistrācijas apliecības, kas izsniegtas līdz 2021. gada 31. janvārim radioaktīvo vielu nesaturošu jonizējošā starojuma avotu importam, eksportam un tranzītam, minēto darbību veikšanai pēc Projekta spēkā stāšanās nav nepieciešamas.  Darbības ar jonizējošā starojuma avotiem, kuras nepieciešams tikai paziņot ir tādas darbības, kuras veicot cilvēku rīcība šīs darbības nespēj ietekmēt vai potenciālā jonizējošā starojuma doza un apstarošanas kaitīgā iedarbība ir tik maza, ka no radiācijas drošības viedokļa to var neņemt vērā.  Radioaktīvo vielu nesaturošs jonizējošā starojuma avots saskaņā ar Direktīvas 2013/59/Euratom 4. pantā iekļauto 72. definīciju ir ierīce, kas spēj ģenerēt jonizējošo starojumu, piemēram, rentgenstarojumu, neitronus, elektronus vai citas lādētas daļiņas. Šī definīcija iekļauta arī Projektā.  Savukārt Projekta 6. punkts noteic paziņojamās darbības:   * plānota radiofarmaceitisko preparātu ražošanas, kodolmedicīnisko manipulāciju vai radioterapeitisko manipulāciju veikšanas vai paātrinātāja lietošanas uzsākšana. Apsvērums, kādēļ šī darbība pakļaujama visvieglākajai kontrolei saistīts ar to, ka šajā gadījumā darbība ir “plāns” jeb “nodoms”. Kamēr radiofarmaceitisko preparātu ražošana, kodolmedicīnisko manipulāciju vai radioterapeitisko manipulāciju veikšana vai paātrinātāja lietošana nav uzsākta, tā nerada nekādus riskus, attiecīgi nav pamata to pakļaut stingrākai kontrolei.   2019. gada oktobrī Latvijā tika uzņemta starptautisku ekspertu komanda, kura vērtēja Latvijas radiācijas drošības un kodoldrošības infrastruktūras atbilstību starptautiskiem standartiem. Novērtējuma rezultātā ekspertu komanda sagatavoja ziņojumu[[2]](#footnote-3), kurā Latvijai tika izteikti priekšlikumi un rekomendācijas radiācijas drošības un kodoldrošības sistēmas uzlabošanai. Plāns uzsākt radiofarmaceitisko preparātu ražošanu, kodolmedicīnisko manipulāciju vai radioterapeitisko manipulāciju veikšanu vai paātrinātāja lietošanu kā paziņojama darbība izriet no priekšlikuma Nr. 5, kas paredz, ka uzraudzība būtu apsverama ikvienā iekārtas dzīves cikla posmā.  Attiecībā uz plānotu radiofarmaceitisko preparātu ražošanas, kodolmedicīnisko manipulāciju vai radioterapeitisko manipulāciju veikšanas vai paātrinātāja lietošanas uzsākšanu Projekta 35.1. apakšpunkts noteic, ka vismaz sešus mēnešus pirms minētās plānotās darbības uzsākšanas iesniedzējs iesniedz centrā iesniegumu darbību ar jonizējošā starojuma avotiem paziņošanai. Projekta 4. pielikumā ietverts paziņošanas iesnieguma saturs. Plāns jeb nodoms veikt radiofarmaceitisko preparātu ražošanu, kodolmedicīnisko manipulāciju vai radioterapeitisko manipulāciju veikšanu vai paātrinātāja lietošanu nerada bīstamību ne cilvēkam, ne videi, attiecīgi pietiek tikai ar iesnieguma iesniegšanu centrā – citu pienākumu plāna etapā iesniedzējam nav. Savukārt minēto darbību veikšana ir licencējama, kas nozīmē, ka darbību veikšanai var būt sekas, kas var negatīvi ietekmēt cilvēka veselību vai vidi – attiecīgi iesniedzējam pirms darbību veikšanas ir pienākums saņemt licenci.   * radioaktīvās vielas nesaturoša jonizējošā starojuma avota glabāšana, ja avotu pēc tā iegādes paredzēts glabāt ilgāk kā vienu mēnesi. Radioaktīvās vielas nesaturoša jonizējošā starojuma avota glabāšana nerada riskus cilvēka veselībai un videi, jo šādā avotā jonizējošais starojums rodas tikai tā lietošanas laikā. Attiecīgi Projekts paredz, ka VVD RDC tiek informēts par radioaktīvās vielas nesaturoša jonizējošā starojuma avota glabāšanu un šāda uzraudzība uzskatāma par samērīgu. Savukārt, pirms radioaktīvās vielas nesaturošā jonizējošā starojuma avota lietošanas uzsākšanas operatoram nepieciešams saņemt reģistrācijas apliecību vai licenci. * stacionāras analītiskās rentgeniekārtas, tai skaitā rentgendifraktometra vai rentgenspektrometra, kuru maksimālā elektriskā lauka potenciālu starpība nepārsniedz 100 kV (kilovolti), lietošana. Stacionāra analītiskā rentgeniekārta, tai skaitā rentgendifraktometrs vai rentgenspektrometrs, kuru maksimālā elektriskā lauka potenciālu starpība nepārsniedz 100 kV, vērtējama kā jonizējošā starojuma avots, kas nevar radīt riskus videi vai cilvēka veselībai tā normālas lietošanas rezultātā, attiecīgi vērtējams, ka šāda jonizējošā starojuma avota lietošanai samērīgs kontroles līmenis ir “paziņošana”. Papildus tika ņemts vērā, ka saņemtās dozas darbiniekiem, kas strādā ar JSA, nepārsniedz iedzīvotājiem noteiktos dozu limitus, kā arī iekārtas darbināšanai lielākoties nav nepieciešama darbinieku klātbūtne. Stacionāras iekārtas lietošanai ir mazāk risku nekā pārvietojamas iekārtas gadījumā, jo darbības apstākļi ir vienmērīgi, stabili, rutīnas. Turklāt analītiskās rentgeniekārtas lielākoties lieto pētniecībā vai laboratorijās, kur ir izstrādātas standartizētas procedūras. Šajā kategorijā netiek iekļautas kvalitātes kontroles rentgeniekārtas, ko izmanto rūniecības uzņēmumos. Parametrs 100 kV pamatots ar rentgenspektrometru un rentgendifraktometru ražotāju pieejamās informācijas izpēti, kā arī gūto pieredzi darbībās ar šāda veida jonizējošā starojuma avotiem Latvijā.   Šāda darbību ar jonizējošā starojuma avotiem dažādu stingrības pakāpju uzraudzība, kas paredz atbrīvošanu no kontroles, paziņošanu, reģistrēšanu un licencēšanu, ir viens no veidiem, kā piemērot “diferencēto pieeju attiecībā uz regulatīvo kontroli'” jeb “*graded approach to the regulatory control*” (Direktīvas 2013/59/Euratom 24. pants). Direktīvas 2013/59/Euratom preambulas 36. apsvērums noteic: “Dalībvalstīm būtu jāizmanto iespējas, ko sniedz diferencēta pieeja regulatīvajai kontrolei, kurai vajadzētu būt samērīgai ar praktisko darbību izraisītās apstarošanas apjomu un iespējamību un samērīgai ar ietekmi, kāda regulatīvajai kontrolei varētu būt uz šādas apstarošanas samazināšanu vai uz iekārtu drošības uzlabošanu.” Tas nozīmē, ka ES dalībvalstīm būtu jānoteic tāds normatīvais regulējums, kas neuzliek nesamērīgi lielu slogu darbību veicējiem, izvērtējot katras konkrētās darbības iespējamo ietekmi. Projektā paredzētajiem nosacījumiem stājoties spēkā, saskaņā ar augstāk minētajiem apsvērumiem, daļai to darbību, kurām pašlaik nepieciešama reģistrācijas apliecība, turpmāk būs nepieciešama tikai paziņošana (atvieglotāka uzraudzība).  **Informācija par Projekta saturu un Projektā paredzētajām izmaiņām attiecībā pret spēkā esošo regulējumu (MK noteikumiem Nr. 752)**  Projekta I. nodaļas “Vispārīgie jautājumi” 2. punktā norādītas Projektā lietoto terminu definīcijas.  Projekta II. nodaļa “Darbības ar jonizējošā starojuma avotiem, kurām nav nepieciešama paziņošana” ietver prasības, kas noteiktas MK noteikumu Nr. 752 2., 3. un 4. punktā. Darbības, kuru veikšanai nav nepieciešama paziņošana un kuras VVD RDC neuzrauga, noteiktas, pamatojoties uz anotācijas I. sadaļas 2. punkta ievaddaļā minētajiem apsvērumiem. Projekta 4. punkts papildina spēkā esošajā regulējumā noteiktās darbības ar radioaktīvo vielu nesaturošiem jonizējošā starojuma avotiem, par kurām darbību veicējam nav nepieciešams informēt centru, ar šādu avotu importu, eksportu un tranzītu, mazinot slogu darbību veicējam. Spēkā esošajā regulējumā noteikts, ka šādām darbībām nepieciešama reģistrācijas apliecības saņemšana. Atbilstoši apsvērumiem par potenciālām sekām no radioaktīvo vielu nesaturošu jonizējošā starojuma avotu importa, eksporta un tranzīta, novērtēts, ka sekas var neņemt vērā no aizsardzības pret jonizējošā starojuma viedokļa. Izmaiņas atvieglos VVD RDC un Valsts ieņēmumu dienesta (turpmāk – VID) darbu, ievērojot, ka VID, kontrolējot jonizējošā starojuma avotu pārvietošanu pār Latvijas Republikas robežu, operatoriem saskaņā ar spēkā esošo regulējumu pieprasa reģistrācijas apliecību. Savukārt gadījumos, kad VID nav iespējams viennozīmīgi noteikt, vai konkrētā radioaktīvo vielu nesaturošā jonizējošā starojuma avota importam, eksportam vai tranzītam nepieciešama reģistrācijas apliecība, VID iesniedz VVD RDC pieprasījumu, uz kuru VVD RDC sagatavo atbildi ar pamatojumu, vai konkrētajā gadījumā nepieciešama reģistrācijas apliecība (vidēji gadā: 40 pieprasījumi).  Projekta III. nodaļa “Darbības ar jonizējošā starojuma avotiem, kuras nepieciešams paziņot, un darbības, kuras nepieciešams reģistrēt” paredz jaunus nosacījumus – darbības, kurām nepieciešama paziņošana, kā arī spēkā esošajos MK noteikumos Nr. 752 jau paredzētās darbības, kuru veikšanai nepieciešams saņemt reģistrācijas apliecību. Darbības ar jonizējošā starojuma avotiem zobārstniecībā ir standarta, rutīnas izmeklējumi, darbinieku un pacientu saņemtās dozas ir mazākas nekā citās medicīniskās apstarošanas jomās. Zobārstniecības operatoru uzraudzība līdz 2016. gadam tika nodrošināta tādā pašā līmenī kā citu medicīnas operatoru uzraudzība, ievērojot, ka nebija diferencētu prasību licencēšanas procesā. 2016. gadā ar MK noteikumiem Nr. 752 ieviešot diferencētu sistēmu un nosakot beztermiņa reģistrācijas apliecības saņemšanu, tika vērtēta citu valstu pieredze, kā arī starptautiskas vadlīnijas. Vienlaikus būtiska nozīme bija arī VVD RDC pieredzei zobārstniecības operatoru uzraudzībā, kā arī izveidojusies sadarbība ar Latvijas Zobārstu asociāciju. Ievērojot standartizētās procedūras, līdzīgo pieredzi citās valstīs, kā arī to, ka zobārstniecības operatori sastāda lielāko daļu operatoru, ar 2016. gada izmaiņām regulējumā tika nodrošināta sloga mazināšana operatoriem un VVD RDC resursu samērīga izlietošana, nesamazinot radiācijas drošības līmeni.  Līdzīga pieeja attiecībā uz jonizējošā starojuma avotiem zobārstniecībā ir, piemēram, Īrijā[[3]](#footnote-4).  Projekta IV. nodaļā “Kritēriji darbību ar jonizējošā starojuma avotiem uzsākšanai un kvalifikācijas prasības darbu vadītājam” pamatā ietvertas MK noteikumos Nr. 752 jau esošas prasības, kas jāievēro, lai varētu uzsāktu un veiktu darbības ar avotiem, t.sk. nosacījumi par to, kādas personas var pieprasīt licenci vai reģistrācijas apliecību, kādas darbības jānodrošina iesniedzējam pirms iesnieguma iesniegšanas par reģistrācijas apliecības vai licences izsniegšanu, kādas prasības operatoram jānodrošina attiecībā uz darbiniekiem, kuri strādā ar jonizējošā starojuma avotiem. Darbu vadītājs saskaņā ar Likuma 1. panta 1.4 punktu ir persona, kura ir kompetenta jautājumos par aizsardzību pret jonizējošo starojumu darbā ar jonizējošā starojuma avotiem, kā arī minēto aizsardzības pasākumu uzraudzībā un īstenošanā (Direktīvas 2013/59/Euratom 4. panta 74. definīcija). Papildus minētajam, Projekta 30. punkts noteic atvieglotākas prasības attiecībā uz darbu vadītāja pieredzi gadījumos, kad riski no veicamām darbībām ir mazi. Projekta 30. punkts attiecināms uz darbībām ar tādiem jonizējošā starojuma avotiem, kuru apkalpošana neparedz tiešu darbinieku klātbūtni un jonizējošā starojuma dozas jauda viena metra attālumā ir mazāka par 1 µSv/h (milizīverts stundā).  Jaunas prasības nodaļā “Kritēriji darbību ar jonizējošā starojuma avotiem uzsākšanai un kvalifikācijas prasības darbu vadītājam” ir Projekta 17. un 18. punktā ietvertie kritēriji par to, ka, lai saņemtu licenci darbībām ar medicīniskām un nemedicīniskām radioloģiskām ierīcēm ar mērķi apzināti apstarot cilvēku nemedicīniskā attēlveidošanas nolūkā un lai saņemtu licenci apzinātai radioaktīvo vielu pievienošanai preču ražošanā vai izgatavošanā, vai šādu preču importam, iesniedzējs nodrošina, ka paredzētās darbības ir izvērtētas un pamatotas eksperta atzinumā. Minētās prasības par darbību pamatošanu izriet no Direktīvas 2013/59/Euratom IV pielikuma. Eksperta atzinums saskaņā ar Projekta 16. punktu ir sertificēta radiācijas drošības eksperta vai medicīnas fizikas eksperta atzinums saskaņā ar normatīvajiem aktiem par radiācijas drošības ekspertu un medicīnas fizikas ekspertu sertificēšanas kārtību un ekspertu pienākumiem par to, ka telpas, ēkas vai teritorijas ekspluatācijas apstākļi atbilst jonizējošā starojuma avota ražotāja nosacījumiem, lai veiktu paredzētās darbības, un plānotās darbības ar jonizējošā starojuma avotu ir pamatotas un nerada tiešus draudus darbiniekiem, iedzīvotājiem un videi. Normatīvie akti par radiācijas drošības ekspertu un medicīnas fizikas ekspertu sertificēšanas kārtību un ekspertu pienākumiem pašlaik ir izstrādes stadijā. Saskaņā ar Likumu, paredzēts, ka tie tiks izstrādāti līdz 2021. gada 30. jūnijam. Savukārt Projekta 21. un 22. punkts noteic gadījumus, kad licencējamām un reģistrējamām darbībām nepieciešams sākotnējais un atjaunotais eksperta atzinums. Atjaunotajā eksperta atzinumā izvērtē būtiskās izmaiņas apstākļos, kas var ietekmēt radiācijas drošību, tajā skaitā, avāriju un negadījumu vēsturi operatora darbā ar jonizējošā starojuma avotiem, darbinieku saņemtās dozas, izmaiņas operatora iekšējās vadības procedūrās un ar darba drošību saistītajā dokumentācijā.  Tāpat jauna prasība minētajā nodaļā ir Projekta 20. punktā ietvertais nosacījums par to, ka operators nodrošina darbību ar jonizējošā starojuma avotiem pamatojuma atkārtotu izvērtēšanu, pieaicinot ekspertu, ja jonizējošā starojuma avota lietošanas laikā rodas jauni un nozīmīgi pierādījumi par šo darbību efektivitāti vai iespējamajām sekām vai kļūst pieejama jauna un svarīga informācija par citām metodēm un tehnoloģijām. Šāda prasība izriet no Direktīvas 2013/59/Euratom 19. panta “Praktisko darbību pamatošana” 1. un 2. punkta. Šajā kontekstā “jauni pierādījumi” ir pierādījumi, t.sk. zinātniski pierādījumi, kas iegūti pēc Projekta spēkā stāšanās vai arī pēc licences vai reģistrācijas apliecības izsniegšanas konkrētajai darbībai ar jonizējošā starojuma avotiem. Savukārt “nozīmīgi pierādījumi par darbību efektivitāti vai iespējamām sekām” ir pietiekami nozīmīgi, lai tos ņemtu vērā, ja tie attiecās uz ar konkrēto darbību saistītajiem ieguvumiem vai negatīvo ietekmi. Līdz ar to nozīmīgi pierādījumi un svarīga informācija ir tāda, kas ietekmē VVD RDC lēmuma pieņemšanu, izvērtējot darbības radītos ieguvumus vai negatīvo ietekmi.[[4]](#footnote-5) Papildus skaidrojumi par darbību ar jonizējošā starojuma avotiem pamatošanu ietverti Starptautiskās radioloģiskās aizsardzības komisijas ikgadējā izdevuma Nr. 103 5.7. nodaļā[[5]](#footnote-6), kā arī Starptautiskās atomenerģijas aģentūras vadlīnijās Nr. GSG-5 “Darbību (ar jonizējošā starojuma avotiem) pamatojums, tostarp ar medicīnu nesaistītai cilvēka attēlveidošanai”[[6]](#footnote-7).  Saskaņā ar Likuma 5. panta 12. punktu paredzēts, ka viena no VVD RDC funkcijām ir organizēt radiācijas drošības kursus. Tādējādi tiks palielināts to iestāžu loks, kurās var apgūt kursu programmu radiācijas drošībā, jo radiācijas drošība ir specifiska nozare, kurā trūkst kvalitatīvu apmācību iespēju. Attiecīgi jauns nosacījums Projektā ir, ka turpmāk VVD RDC būs tiesības izstrādāt kursu programmu radiācijas drošības jomā, kuru, tāpat kā izglītības iestādes kursu programmu, būs nepieciešams saskaņot ar nozares profesionālo organizāciju (Projekta 33. punkts). Projekta 33. punktā ietverts kursu programmas radiācijas drošībā saturs, kas noteikts jau spēkā esošajā regulējumā (MK noteikumu Nr. 752 20. punkts).  Projekta V. nodaļa “Darbību ar jonizējošā starojuma avotiem paziņošana, reģistrācijas apliecības un licences izsniegšana” ietver paziņošanas, reģistrēšanas un licencēšanas procesa aprakstu. Papildus MK noteikumos Nr. 752 jau noteiktajām prasībām, Projekts ietver prasības darbību paziņošanai (Projekta 35. punkts), jo paziņošana līdz šim normatīvajos aktos nebija paredzēta.  Papildus minētajam, Projekta 35.2. apakšpunkts noteic atvieglotu kārtību attiecībā uz personu, kas plāno veikt radioaktīvo vielu nesaturoša jonizējošā starojuma avota iegādi. Spēkā esošais regulējums (MK noteikumu Nr. 752 23.2. apakšpunkts) noteic, ka 10 darbdienu laikā pēc radioaktīvo vielu nesaturošo jonizējošā starojuma avotu iegādes jāiesniedz VVD RDC iesniegums darbību ar jonizējošā starojuma avotiem reģistrācijai vai licences saņemšanai. Savukārt projekta 35.2. apakšpunkts noteic, ka gadījumā, ja pēc radioaktīvo vielu nesaturoša jonizējošā starojuma avota iegādes avotu paredzēts glabāt, nepieciešams iesniegt iesniegumu paziņošanai (visvieglākajam uzraudzības līmenim), turklāt iesniegums iesniedzams garākā termiņā - 30 dienu laikā (nevis 10 darbdienu laikā). Savukārt, ja pēc radioaktīvo vielu nesaturoša jonizējošā starojuma avota iegādes avotu paredzēts lietot, iesniedzējam jāiesniedz VVD RDC iesniegums reģistrācijas apliecības vai licences saņemšanai (tāpat kā spēkā esošajā regulējumā), bet garākā termiņā, jo Projekta 37. punkts paredz iesnieguma iesniegšanu 30 dienu laikā pēc iegādes. Tādējādi iesniedzējam tiks sniegta iespēja sagatavot savlaicīgi visus nepieciešamos dokumentus.  Projekta 46. punktā noteikts, kādu informāciju centrs norāda reģistrācijas apliecībā vai licencē, t.sk. kādus ierobežojumus operatoram jāņem vērā, piemēram, jonizējošā starojuma iekārtā ražojamās produkcijas apjoms, maksimāli atļautā jauda vai tehniskie ierobežojumi.  Papildus minētajam, Projekta V. nodaļas “Darbību ar jonizējošā starojuma avotiem paziņošana, reģistrācijas apliecības un licences izsniegšana” 52., 53. un 54. punktā ietverti nosacījumi par radioaktīvo vielu nesaturošu jonizējošā starojuma iekārtu likvidēšanu, kas līdz šim bija noteikti Ministru kabineta 2002. gada 3. janvāra noteikumos Nr. 5 “Radioaktīvās vielas nesaturošu jonizējošā starojuma iekārtu likvidēšanas kārtība” (turpmāk - MK noteikumi Nr.5, kuri, stājoties spēkā Projektam, zaudēs spēku). Kopš MK noteikumu Nr. 5 pieņemšanas brīža pagājuši gandrīz 20 gadi, un laika gaitā, vērtējot citu valstu pieredzi, secināts, ka esošo kārtību iespējams pārskatīt, mazinot administratīvo slogu operatoram, vienlaikus ievērojot drošības prasības. Nosacījumi par radioaktīvās vielas nesaturošu jonizējošā starojuma avotu likvidēšanu saistīti ar darbību licencēšanu un reģistrēšanu, ievērojot, ka aktu par radioaktīvās vielas nesaturoša jonizējošā starojuma avota likvidēšanu operators iesniedz reģistrēšanas un licencēšanas procesā, lai veiktu grozījumus licencē vai reģistrācijas apliecībā, izslēdzot jonizējošā starojuma avotu.  Būtiskā izmaiņa (atvieglotāka kārtība), kuru paredz Projekts, attiecībā pret spēkā esošo regulējumu, kas noteikts MK noteikumos Nr. 5, ir tas, ka turpmāk radioaktīvās vielas nesaturoša jonizējošā starojuma avota likvidēšanu varēs veikt arī pats operators, kurš savā darbībā izmantojis jonizējošā starojuma avotu, un likvidēšanas operatora piesaiste radioaktīvās vielas nesaturoša jonizējošā starojuma avota likvidēšanai nebūs obligāta. Projekts paredz, ka šāda avota likvidēšanu veic persona, kurai licencē vai reģistrācijas apliecībā ir ietverta jonizējošā starojuma avotu likvidēšana (likvidēšanas operators), vai pats operators, kurš likvidējamo avotu iepriekš izmantojis savā darbībā. Projekts paredz, ka turpmāk operatoram nevajadzēs reģistrācijas apliecībā vai licencē iekļaut atsevišķu darbību “radioaktīvās vielas nesaturošu jonizējošā starojuma avotu likvidēšana”, kas arī vērtējams kā sloga mazinājums. Arī citās valstīs kā Lietuvā un Igaunijā radioaktīvo vielu nesaturoša jonizējošā starojuma avota likvidēšana nav licencējama vai reģistrējama darbība. Tāpat ar Projektu tiek vienkāršots likvidēšanas process, nosakot, ka vairs nav nepieciešams iesniegt paziņojumu par plānoto jonizējošā starojuma avota likvidēšanu piecas dienas pirms likvidēšanas.  Iepriekš paziņojums piecas dienas pirms likvidēšanas tika paredzēts, lai VVD RDC inspektori nepieciešamības gadījumā varētu piedalīties likvidēšanas procesā. Pēdējo 20 gadu laikā gan operatoru, gan VVD RDC inspektoru pieredze un zināšanas ir būtiski pilnveidotas, kā arī tiek nodrošinātas regulāras likvidēšanas operatoru pārbaudes, kuru laikā tiek vērtēts, vai likvidēšana tiek veikta atbilstoši. Savukārt operatoriem, kas likvidēs savā darbībā izmantotu avotu, likvidēšanas laikā ievērojamie aizsardzības pasākumi būs jāapraksta radiācijas drošības kvalitātes nodrošināšanas programmā, kuru izstrādā saskaņā ar normatīvajiem aktiem par aizsardzību pret jonizējošo starojumu un licencēšanas un reģistrēšanas procesa laikā VVD RDC eksperti izvērtē.  Papildus minētajam, Projektā iekļautas prasības, kas izriet no Starptautiskās Atomenerģijas aģentūras vadlīnijām *''Code of Conduct on the Safety and Security of Radioactive Sources*''[[7]](#footnote-8) (Rīcības kodekss attiecībā uz radioaktīvo avotu drošību). Prasības iekļautas Projekta 45. punktā, un attiecas uz augstas aktivitātes slēgtu starojuma avotu starptautiskiem pārvadājumiem.  Projekta VI. nodaļā ietverta valsts nodevas maksāšanas kārtība un valsts nodevas likmes, kas līdz šim noteiktas MK noteikumu Nr. 752 4. pielikumā. Precizētas prasības attiecībā uz gadījumiem, kad maksājama samazināta valsts nodeva, kas noteikta MK noteikumu 752 4. pielikuma 2. punktā (Projekta 64. punkts). Projekts paredz trīs jaunus gadījumus, kad operators maksā samazinātu valsts nodevu - izslēdzot no veicamo darbību loka kādu konkrētu darbību ar jonizējošā starojuma avotu (nevis tikai izslēdzot pašu jonizējošā starojuma avotu), mainot jonizējošā starojuma avota glabāšanas adresi un iekļaujot pārveidotu jonizējošā starojuma avotu, kuram mainīta rentgenlampa vai augstsprieguma ģenerators. Par šādām izmaiņām iepriekš tika paredzēta valsts nodeva 54 *euro* apmērā, ja izmaiņas jāveic reģistrācijas apliecībā, un 84 *euro*, ja jāgroza licence.  Minētajos gadījumos operators iesniedz VVD RDC izvērtēšanai dokumentus mazākā apjomā nekā citu izmaiņu vai grozījumu gadījumā, kā arī visos šajos gadījumos operatoram nav jāsniedz VVD RDC eksperta atzinums un radiācijas drošības kvalitātes nodrošināšanas programma, līdz ar to dokumentu izskatīšanai un izmaiņu vai grozījumu sagatavošanai VVD RDC patērē mazāk laika. Šādas izmaiņas nerada nekādus riskus, bīstamību.  Projekta VII. nodaļa “Paziņoto darbību apturēšana, licences un reģistrācijas apliecības darbības apturēšana un anulēšana” un VIII. nodaļa “Kārtība, kādā izsniedz licenci valsts nozīmes jonizējošā starojuma objektu izveidošanai vai būtisku pārmaiņu veikšanai tajos, un kārtība, kādā publiski apspriežama valsts nozīmes jonizējošā starojuma objektu izveidošana vai būtisku pārmaiņu veikšana tajos” pamatā ietver spēkā esošā regulējuma nosacījumus.  Jauni nosacījumi VII. nodaļā “Paziņoto darbību apturēšana, licences un reģistrācijas apliecības darbības apturēšana un anulēšana” attiecas uz paziņoto darbību apturēšanas kārtību, jo pašreizējā regulējumā darbību paziņošana nav paredzēta.  Projekta 69. punkts paredz gadījumus, kādos VVD RDC izvērtē, vai nepieciešams apturēt paziņotās darbības, apturēt licences vai reģistrācijas apliecības darbību. Spēkā esošo MK noteikumu Nr. 752 50. punkts paredz, ka reģistrācijas apliecības vai licences darbību centrs aptur, ja konstatēti radiācijas drošības un kodoldrošības pārkāpumi, kuri var radīt būtisku apdraudējumu vai kaitējumu videi vai cilvēkiem un ja operators noteiktā laikā neiesniedz VVD RDC normatīvajos aktos norādīto informāciju. Projekts paredz papildināt esošo regulējumu ar to, ka centrs aptur arī paziņotās darbības, jo, tāpat kā licencējamās un reģistrējamās darbības, arī paziņojamās darbības jāveic atbilstoši normatīvajiem aktiem, t.sk. iesniedzot centram normatīvajos aktos noteikto informāciju. Tāpat Projekts paredz divus jaunus gadījumus, kad VVD RDC izskata jautājumu par darbību apturēšanu vai licences vai reģistrācijas apturēšanu, t.i.: ja darbības ar jonizējošā starojuma avotiem nav pamatotas vai operators gada laikā atkārtoti pārkāpis normatīvajos aktos radiācijas drošības un kodoldrošības jomā noteiktās radiācijas drošības un kodoldrošības prasības. Pamatotas darbības ar jonizējošā starojuma avotiem ir tādas darbības, par kurām saņemts sertificēta radiācijas drošības eksperta vai medicīnas fizikas eksperta atzinums, kurā izvērtēts un apstiprināts, ka darbības ar jonizējošā starojuma avotu ir pamatotas un nerada tiešus draudus darbiniekiem, iedzīvotājiem un videi (16.9. apakšpunkts) un, izvērtējot eksperta atzinumu, VVD RDC izsniedzis reģistrācijas apliecību vai licenci šo darbību veikšanai. Ja VVD RDC konstatē, ka operators veic darbības, kuras nav pamatotas, nepieciešams paredzēt, ka VVD RDC ir tiesības apturēt šīs darbības. Projekta 20. punkts, ka operators nodrošina darbību ar jonizējošā starojuma avotiem pamatojuma atkārtotu izvērtēšanu, pieaicinot ekspertu, ja jonizējošā starojuma avota lietošanas laikā rodas jauni un nozīmīgi pierādījumi par šo darbību efektivitāti vai iespējamajām sekām vai kļūst pieejama jauna un svarīga informācija par citām metodēm un tehnoloģijām. Centrs eksperta atzinumu izvērtē un aptur darbības, ja tās nav pamatotas.  Informācijas apmaiņa ar Iekšlietu ministrijas Informācijas centra pārziņā esošās valsts informācijas sistēmu “Sodu reģistrs” saistībā ar Projekta 69. punkta nosacījumu par paziņoto darbību apturēšanu, licences un reģistrācijas apliecības darbības apturēšanu uz laiku notiks tiešsaistē. Normatīvo aktu normas, kurās paredzēta atbildība par pārkāpumiem noteiktas Likuma 31. pantā, Administratīvo sodu likuma par pārkāpumiem pārvaldes, sabiedriskās kārtības un valsts valodas lietošanas jomā 3. panta otrajā daļā.  Projekta VIII. nodaļas 74. punktā veikti ar kārtību, kādā VVD RDC izsniedz licenci valsts nozīmes jonizējošā starojuma objekta izveidošanai vai būtisku pārmaiņu veikšanai tajā saistīti precizējumi attiecībā pret spēkā esošo regulējumu. MK noteikumu Nr. 752 54.1. apakšpunkts paredz, ka pirmais posms, ar ko sākas licences izsniegšanas kārtība valsts nozīmes jonizējošā starojuma objekta izveidošanai vai būtisku pārmaiņu veikšanai tajā ir: VVD RDC izsniedz licenci projektēšanai, lai izveidotu jaunu valsts nozīmes jonizējošā starojuma objektu vai veiktu tajā būtiskas pārmaiņas. Ja valsts nozīmes jonizējošā starojuma objekta izveidošanai vai būtisku pārmaiņu veikšanai tajā nepieciešams ietekmes uz vidi novērtējums, to veic pirms iesnieguma iesniegšanas licences izsniegšanai. Ņemot vērā, ka likumā nav iekļauts ar būvniecību saistīts regulējums, tādējādi Projektā paredzēts regulējums tikai licencei darbībām ar jonizējošā starojuma avotiem. Projekta 74.1. apakšpunkts noteic, ka pirmais posms licences izsniegšanai ir, ka centrs izsniedz licenci jauna valsts nozīmes jonizējošā starojuma objekta izveidošanas uzsākšanai vai būtisku pārmaiņu veikšanas uzsākšanai tajā pēc tam, kad iesniedzējs ir saņēmis būvatļauju. Ja valsts nozīmes jonizējošā starojuma objekta izveidošanai vai būtisku pārmaiņu veikšanai tajā nepieciešams ietekmes uz vidi novērtējums, to veic pirms iesnieguma iesniegšanas licences saņemšanai. Līdz šim Latvijā šādi objekti nav izveidoti (ir divi valsts nozīmes objekti, kas celti līdz 1990. gadam) un būtiskas izmaiņas valsts nozīmes objektos nav veiktas.  Papildus iepriekš minētajam Projekts paredz, ka turpmāk, lai informētu sabiedrību par paredzamu jauna valsts nozīmes jonizējošā starojuma objekta izveidošanas uzsākšanu vai būtisku pārmaiņu veikšanas uzsākšanu, iesniedzējs publicē informāciju reģionālajā laikrakstā atbilstoši tam, kurā reģionā ietilpst attiecīgā pašvaldība, kurā atrodas esošais vai plānotais valsts nozīmes jonizējošā starojuma objekts. Turklāt informācijas publicēšana jāveic piecu darbdienu laikā pēc iesnieguma un visu tam pievienoto dokumentu iesniegšanas VVD RDC. Šī brīža regulējums, t.i. MK noteikumu Nr. 752 57.1. apakšpunkts noteic, ka iesniedzējs piecu darbdienu laikā publicē informāciju vismaz vienā attiecīgās pašvaldības izdotajā laikrakstā vai citā vietējā laikrakstā. Ņemot vērā, ka 2020. gada 2. novembrī stājās spēkā grozījumi likumā “Par pašvaldībām”, kuros iekļauts regulējums 14.1 pantā par pašvaldības informatīvo izdevumu izdošanu, kas noteic, ka pašvaldība ir tiesīga izdot informatīvu – periodisku iespiedtehnikā izdotu izdevumu, kurā tā informē vietējos iedzīvotājus par pašvaldībai noteikto funkciju izpildi, kā arī publicē likumā “Par pašvaldībām” un citos normatīvajos aktos noteikto informāciju. Grozījumi paredz, ka informatīvo izdevumu izdod ne biežāk kā reizi mēnesī – attiecīgi piecu darbdienu laikā ne visos gadījumos iesniedzējam būtu iespēja publicēt informāciju par valsts nozīmes jonizējošā starojuma objektu. Tāpat arī jāņem vērā to, ka 2020. gada 5. novembrī pieņemtie grozījumi likumā “Par presi un citiem masu informācijas līdzekļiem” paredz noteikt liegumu pašvaldībām un to iestādēm dibināt un izdot masu informācijas līdzekļus. Vienlaikus gadījumā, ja tiktu veidots jauns valsts nozīmes jonizējošā starojuma objekts vai tiktu veiktas izmaiņas jau esošā šādā objektā, būtu nepieciešams iespējami plaši informēt sabiedrību un nodrošināt, ka tā ir informēta par attiecīgajā pašvaldībā plānotajām izmaiņām un varētu tikt iesaistīta lēmuma pieņemšanas procesā paužot savu viedokli. Tādējādi Projekta 77.1. apakšpunkts paredz, ka turpmāk iesniedzējs nodrošinās attiecīgās informācijas publicēšanu reģionālajā presē – laikrakstā, kas tiek izdots attiecīgajā reģionā – Latgalē, Vidzemē, Zemgalē vai Kurzemē, vai pašvaldībā. Tādi laikraksti ir, piemēram, “Latgales laiks”, “Zemgales ziņas”, “Kursas laiks”, “Kurzemes vārds”, “Druva” (Vidzemes reģionālais laikraksts), “Auseklis” (Alojas, Krimuldas, Limbažu un Salacgrīvas novada laikraksts), “Ventspils ziņas”, “Talsu vēstis” un citi.  Projekta VIII. nodaļā veikti precizējumi attiecībā uz termiņiem, kādos notiek ar valsts nozīmes objektiem saistīto dokumentu izvērtēšana un sabiedriskās apspriešana.  Projekta IX. nodaļā “Pārskats par darbībām ar jonizējošā starojuma avotiem” esošā regulējuma redakcija tika papildināta ar atsauci uz Likumu attiecībā uz to, par kādām pārmaiņām operators iesniedz VVD RDC pārskatu (Projekta 86. punkts).  Projektā ietvertās prasības attiecībā uz operatoru civiltiesisko apdrošināšanu un tās apmēru (Projekta 57. punkts un 5. pielikums) nav mainītas, tās atbilst spēkā esošajam regulējumam.  Papildus iepriekš minētajam, Projekts paredz papildināt spēkā esošo regulējumu ar jaunu pielikumu, kurā ietvertas prasības par jonizējošā starojuma avota demontāžas un likvidēšanas plāna saturu. Demontāžas un likvidēšanas plāns jau saskaņā ar spēkā esošo regulējumu nepieciešams darbībām ar tādiem jonizējošā starojuma avotiem, kuru lietošanas rezultātā var rasties radioaktīvi atkritumi vai var tikt radioaktīvi piesārņota teritorija, ēkas vai citas ar jonizējošā starojuma avota lietošanu saistītas iekārtas. Prasība par demontāžas un likvidēšanas plāna nepieciešamību noteikta MK noteikumu Nr. 752 3. pielikuma II. daļas 5.4.6. apakšpunktā, kurš noteic, ka iesniedzējs pievieno iesniegumam licences saņemšanai demontāžas un likvidēšanas plānu. Vienlaikus spēkā esošajā regulējuma nav noteikts demontāžas un likvidēšanas plāna saturs. Minēto trūkumu novērsīs Projektā paredzētais 3. pielikums “Demontāžas un likvidēšanas plāna, demontāžas un likvidēšanas ziņojuma saturs”. Šāds demontāžas un likvidēšanas plāna saturs izriet no Starptautiskās Atomenerģijas aģentūras vadlīnijām “*SRS Nr. 45 Standard format and content for safety related decommissioning documents*"[[8]](#footnote-9) 2005 (8. – 39. lpp.).  Projekts satur arī prasības attiecībā uz dokumentācijas iesniegšanas kārtību. Projekta 34. punkts noteic, ka iesniegumu darbību paziņošanai, kā arī licences vai reģistrācijas apliecības saņemšanai un ar to saistītos dokumentus iesniedzējs iesniedz, reģistrējoties VVD informācijas sistēmā (elektroniska dokumentu iesniegšana). Dokumentu elektroniska iesniegšana noteikta Likuma 11. panta pirmajā daļā. Dokumentu elektroniska aprite vienkāršos valsts pārvaldes procesus un mazinās administratīvo slogu komersantam, kā arī nodrošinās izsniegto reģistrācijas apliecību un licenču pārskatāmību un atbilstību aktuālajai situācijai. Valsts pārvaldes institūciju darbības un pakalpojumu kvalitātes uzlabošana, pakalpojumu elektronizācija un administratīvā sloga mazināšana izriet no Ministru kabineta 2014. gada 30. decembra rīkojuma Nr. 827 “Par Valsts pārvaldes politikas attīstības pamatnostādnēm 2014.-2020.gadam”, kas mainījis statusu ar Ministru kabineta 2017. gada 24. novembra rīkojumu Nr. 701 “Par Valsts pārvaldes reformu plānu 2020”. Saskaņā ar Likuma pārejas noteikumu 11. punktu, prasība par dokumentu iesniegšanu elektroniskā veidā stājas spēkā no 2021. gada 1. janvāra. Informācija par elektronisko dokumentu iesniegšanu jau sniegta Latvijas Zobārstu asociācijai, kas pārstāv lielāko operatoru daļu, kā arī operatoriem VVD RDC organizētajos semināros par aktualitātēm radiācijas drošībā 2019. gada novembrī. Arī 2020. gada 2. pusgadā veiktas VVD RDC aktivitātes, kurās operatori papildus tika informēti par minēto prasību. VVD tīmekļa vietnē izvietoti informatīvi materiāli iesniegumu iesniedzējiem un operatoriem par dokumentu elektronisku apriti[[9]](#footnote-10).  Papildus iepriekš minētajam, Projekts paredz atsevišķu fiziskas personas datu apstrādi, kas paredzēta jau spēkā esošajā regulējumā tādā pašā apmērā, ar mērķi identificēt personu (darbību ar jonizējošā starojuma avotiem paziņošanas, reģistrēšanas un licencēšanas iesnieguma iesniedzējs, operators, kas veic darbības ar jonizējošā starojuma avotu, operatora darbinieks, kas veic darbības ar jonizējošā starojuma avotu), lai pildītu VVD RDC noteiktās funkcijas radiācijas drošības jomā. Projekts paredz šādu fiziskas personas datu apstrādi: vārds, uzvārds, personas kods, kā arī ar konkrēto personu saistītu papildu informāciju - izglītība, apmācību kursi radiācijas drošībā, obligātā veselības pārbaude, darbinieka iedalījums A vai B kategorijā. Fiziskas personas datu apstrādi veic VVD RDC saskaņā ar 2020. gada 15. maija VVD iekšējo kārtību Nr. 5 “Fizisku personu datu aizsardzības pārkāpumu novēršanas un paziņošanas kārtība” un 2020. gada 15.maija VVD iekšējo kārtību Nr.6 “Fizisku personu datu aizsardzības noteikumi”.  Informācija par Projekta X. nodaļā ietvertajiem noslēguma jautājumiem:   * Projekta 88. punkts noteic, ka, ja izsniegta reģistrācijas apliecība vai speciālā atļauja (licence) radioaktīvās vielas nesaturoša jonizējošā starojuma avota glabāšanai un jonizējošā starojuma avots nav ticis lietots, operatoram nav nepieciešams iesniegt paziņojumu saskaņā ar Projekta 35.2. apakšpunktu, bet operators pirms avota lietošanas uzsākšanas iesniedz centrā iesniegumu par attiecīgu izmaiņu veikšanu reģistrācijas apliecībā vai grozījumu izdarīšanu speciālajā atļaujā (licencē). Šī norma ietverta Projektā, lai nepamatoti nepalielinātu slogu tādiem operatoriem, kuriem izsniegta reģistrācijas apliecība vai speciālā atļauja (licence) radioaktīvās vielas nesaturoša jonizējošā starojuma avota glabāšanai un jonizējošā starojuma avots nav ticis lietots, jo tiek noteikts, ka iesniegums par darbību paziņošanu nebūs jāiesniedz, kā to paredz Projekta 35.2. punkts. Informācija par šiem operatoriem jau pieejama centra datubāzē. * Projekta 89. punkts noteica, ka, ja izsniegta reģistrācijas apliecība vai speciālā atļauja (licence) Projekta 6.3. apakšpunktā minēto darbību veikšanai, kurām saskaņā ar šiem noteikumiem nepieciešama darbību paziņošana, operatoram nav nepieciešams iesniegt paziņojumu saskaņā ar Projekta 35.3. apakšpunktu. Šī norma ietverta, lai nepamatoti nepalielinātu slogu operatoriem, uz kuriem 89. Punkts attiecas, jo tā paredz, ka iesniegums darbību paziņošanai nav jāiesniedz, ja operatoram jau ir izsniegta reģistrācijas apliecība vai speciālā atļauja (licence) Projekta 6.3. apakšpunktā minēto darbību veikšanai. Informācija par šiem operatoriem jau pieejama centra datubāzē. * Projekta 90. punkts noteic, ka speciālās atļaujas (licences) darbībām ar jonizējošā starojuma avotiem derīgas līdz tajās noteiktā darbības termiņa beigām. Ja saņemta speciālā atļauja (licence), bet saskaņā ar šiem noteikumiem ir nepieciešama reģistrācijas apliecība vai licence, iesniedzējs iesniedz centrā iesniegumu grozījumu izdarīšanai speciālajā atļaujā (licencē) vai iesniedz centrā iesniegumu speciālās atļaujas (licences) anulēšanai un reģistrācijas apliecības vai licences saņemšanai.   Iesniedzot iesniegumu reģistrācijas apliecības saņemšanai, nav nepieciešams atjaunots eksperta atzinums, ja tas saņemts speciālās atļaujas (licences) darbības laikā. Projekta 21.punktā noteikts, ka pirms reģistrējamu darbību uzsākšanas iesniedzējs nodrošina sākotnējo eksperta atzinumu, bet tiem operatoriem, kas saņēmuši speciālo atļauju (licenci), pēc tās darbības termiņa beigām saņemot reģistrācijas apliecību, nav nepieciešams atkārtots eksperta atzinums, jo sākotnējais eksperta atzinums jau iesniegts, saņemot speciālo atļauju (licenci).   * Projekta 91. punkts noteic, ka, ja operators, kuram izsniegta licence vai speciālā atļauja (licence) darbībām ar jonizējošā starojuma avotu – medicīnisku radioloģisku ierīci, veic apzinātu cilvēku apstarošanu nemedicīniskā attēlveidošanas nolūkā pirms šo noteikumu spēkā stāšanās dienas, operators iesniedz centrā iesniegumu par attiecīgu grozījumu izdarīšanu licencē vai speciālajā atļaujā (licencē) līdz 2021. gada 30. jūnijam. Šī norma ieviesta, lai noteiktu pārejas periodu attiecīgas darbības - apzinātas cilvēku apstarošanu nemedicīniskā attēlveidošanas nolūkā, veicējam, jo Projektā ietvertais regulējums paredz tam jaunu prasību - veikt minēto darbību licencēšanu sākot ar 2021. gada 1. februāri. * Projekta 92. punkts noteic, ka operatori, kuriem līdz 2020. gada 31. janvārim nav izstrādāts šo noteikumu 24. punktā minētais demontāžas un likvidēšanas plāns, sākotnējo demontāžas un likvidēšanas plānu izstrādā un iesniedz centrā līdz 2021. gada 31. decembrim. Šī norma ieviesta, lai noteiktu pārejas attiecīgajiem operatoriem, jo Projekta 16.12. apakšpunkts paredz demontāžas un likvidēšanas plāna izstrādi un iesniegšanu VVD RDC pirms reģistrācijas apliecības vai licences saņemšanas saskaņā ar Projekta 3. pielikumu. * Projekta 93. punkts noteic, ka speciālās atļaujas (licences) plutoniju saturošu dūmu detektoru lietošanai vai glabāšanai, derīgas līdz tajās noteiktā darbības termiņa beigām. Jaunas licences plutoniju saturošu dūmu detektoru lietošanai vai glabāšanai turpmāk neizsniedz un ir jānodrošina šo detektoru apsaimniekošana saskaņā ar normatīvajiem aktiem par prasībām darbībām ar radioaktīvajiem atkritumiem un ar tiem saistītajiem materiāliem. Šāds nosacījums ir iekļauts, ievērojot, ka šāda veida dūmu detektori visi tika ražoti PSRS laikā un to ražotāju noteiktais lietošanas termiņš ir jau beidzies, tie ir jāapsaimnieko kā radioaktīvie atkritumi.   Stājoties spēkā Projektam, spēku zaudēs MK noteikumi Nr. 752 un Ministru kabineta 2002. gada 3. janvāra noteikumi Nr. 5 “Radioaktīvās vielas nesaturošu jonizējošā starojuma iekārtu likvidēšanas kārtība”. |
| 3. | Projekta izstrādē iesaistītās institūcijas | VARAM, RDC.  Ar vides aizsardzības un reģionālās attīstības ministra 2015.gada 7.aprīļa rīkojumu Nr.104 “Par pastāvīgās darba grupas radiācijas drošības jomā izveidošanu” izveidota darba grupa, kuras darbības mērķis ir pilnveidot radiācijas drošības sistēmu un sagatavot priekšlikumus normatīvajiem aktiem radiācijas drošības jomā. Darba grupā pārstāvētas šādas institūcijas un organizācijas: Veselības ministrija, Ekonomikas ministrija, Labklājības ministrija, Zemkopības ministrija, VVD RDC, valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs”, Latvijas Universitāte, Rīgas Tehniskā universitāte, Latvijas Lauksaimniecības universitāte, Rīgas Stradiņa universitāte, Daugavpils universitāte, Latvijas Arodslimību ārstu biedrība, Latvijas Medicīnas inženierzinātnes un fizikas biedrība, Latvijas Radiologu asociācija, Latvijas Radiogrāferu un Radiologu Asistentu asociācija, Latvijas Zobārstu asociācija, Latvijas Veterinārārstu biedrība u.c.  Projekts tika izvērtēts darba grupā. |
| 4. | Cita informācija | Nav. |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un**  **administratīvo slogu** | | | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Operatori, kuru īpašumā vai valdījumā ir jonizējošā starojuma avoti, tai skaitā, ārstniecības iestādēs, rūpnieciskajos objektos, veterinārmedicīniskajās praksēs.  Informācija par operatoriem un tiem izsniegtajām licencēm pieejama VVD tīmekļa vietnē: <http://www.vvd.gov.lv/izsniegtas-atlaujas-un-licences/darbibas-ar-jonizejosa-starojuma-avotiem/>  VVD RDC informācija liecina, ka kopējais operatoru skaits, kuriem uz 2020. gada 1. janvāri bija spēkā esoša licence vai reģistrācijas apliecība, ir 1 051 operators.  Projektā paredzētās izmaiņas skars šādas operatoru grupas:   * operatori, kuriem pašlaik ir reģistrācijas apliecība vai speciālā atļauja (licence), kas izsniegta saskaņā ar Ministru kabineta 2011. gada 20. septembra noteikumiem Nr. 723 “Darbību ar jonizējošā starojuma avotiem licencēšanas kārtība”, bet saskaņā ar Projektā paredzētajām normām no 2020. gada 1. janvāra būs nepieciešama darbību paziņošana (atvieglotāka uzraudzība). Saskaņā ar VVD RDC datiem šādu operatoru skaits uz 2020. gada 1. janvāri bija: 22 operatori (darbībām ar zinātniskajām un laboratorijas iekārtām). * operatori, kuri līdz šim veikuši darbības ar avotiem, kuru veikšanai līdz šim nebija nepieciešams saņemt licenci, bet kuras bija iekļautas reģistrācijas apliecībā vai licencē citu darbību skaitā, bet turpmāk, saskaņā ar Direktīvas 2013/59/Euratom 28. pantu, tām būs nepieciešams saņemt licenci – operatori, kas veic darbības ar medicīniskām radioloģiskām ierīcēm ar mērķi apzināti apstarot cilvēku nemedicīniskā attēlveidošanas nolūkā. Tādu operatoru, kas veiktu darbības ar nemedicīniskām radioloģiskām ierīcēm ar mērķi apzināti apstarot cilvēku nemedicīniskā attēlveidošanas nolūkā vai apzinātu radioaktīvo vielu pievienošanu preču ražošanā vai izgatavošanā, vai šādu preču importu uz doto brīdi nav. | | | | | | | |
| 2. | Tiesiskā regulējuma ietekme uz tautsaimniecību un administratīvo slogu | | Projektā ietvertajam regulējumam nebūs ietekmes uz tautsaimniecību.  Projekts veicina iedzīvotājiem un videi drošāku un sakārtotāku radiācijas drošības vidi, pārņemot Direktīvas 2013/59/Euratom prasības, kas papildina spēkā esošajā regulējumā (MK noteikumos Nr. 752) ietvertās prasības. MK noteikumos Nr.752 kopumā noteiktas tās pašas prasības, kādas paredz noteikumu projekts, izvirzot atsevišķus jaunus nosacījumus, kas būtiski nepalielina administratīvo slogu.  Administratīvā sloga palielinājums attieksies uz tiem operatoriem, kuri līdz šim veikuši darbības ar avotiem, kuru veikšanai atsevišķi nav bijusi nepieciešama licence, bet kuras bija iekļautas reģistrācijas apliecībā vai licencē citu darbību skaitā, – darbības ar medicīniskām un nemedicīniskām radioloģiskām ierīcēm ar mērķi apzināti apstarot cilvēku nemedicīniskā attēlveidošanas nolūkā un kas veic apzinātu radioaktīvo vielu pievienošanu preču ražošanā vai izgatavošanā, vai šādu preču importu. | | | | | | | |
| 3. | Administratīvo izmaksu monetārs novērtējums | | Projekts šo jomu neskar. | | | | | | | |
| 4. | Atbilstības izmaksu monetārs novērtējums | | Projekts šo jomu neskar. | | | | | | | |
| 5. | Cita informācija | | Nav. | | | | | | | |
|  |  | |  | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | | |
| **Rādītāji** | | **2020. gads** | | | | **Turpmākie trīs gadi (euro)** | | | | |
| **2021** | | **2022** | | **2023** |
| saskaņā ar valsts budžetu kārtējam gadam | | | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | | 2 | | | 3 | 4 | 5 | 6 | 7 |  |
| 1. Budžeta ieņēmumi: | | 15 940 | | | 0 | 12 490 | - 2 286 | 33 815 | - 2 286 | - 2 286 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 15 940 | | | 0 | 12 490 | - 2 286 | 33 815 | - 2 286 | - 2 286 |
| 1.2. valsts speciālais budžets | | 0 | | | 0 | 0 | 0 | 0 | 0 | 0 |
| 1.3. pašvaldību budžets | | 0 | | | 0 | 0 | 0 | 0 | 0 | 0 |
| 2. Budžeta izdevumi: | | 0 | | | 0 | 0 | 0 | 0 | 0 | 0 |
| 2.1. valsts pamatbudžets | | 0 | | | 0 | 0 | 0 | 0 | 0 | 0 |
| 2.2. valsts speciālais budžets | | 0 | | | 0 | 0 | 0 | 0 | 0 | 0 |
| 2.3. pašvaldību budžets | | 0 | | | 0 | 0 | 0 | 0 | 0 | 0 |
| 3. Finansiālā ietekme: | | 15 940 | | | 0 | 12 490 | -2 286 | 33 815 | -2 286 | -2 286 |
| 3.1. valsts pamatbudžets | | 15 940 | | | 0 | 12 490 | -2 286 | 33 815 | -2 286 | -2 286 |
| 3.2. speciālais budžets | | 0 | | | 0 | 0 | 0 | 0 | 0 | 0 |
| 3.3. pašvaldību budžets | | 0 | | | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | | | 0 | X | 0 | X | 0 | 0 |
| 5. Precizēta finansiālā ietekme: | | X | | 0 | | X | -2 286 | X | -2 286 | -2 286 |
| 5.1. valsts pamatbudžets | | 0 | | -2 286 | -2 286 | -2 286 |
| 5.2. speciālais budžets | | 0 | | 0 | 0 | 0 |
| 5.3. pašvaldību budžets | | 0 | | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | Ietekme uz budžetu ir aptuveni – 2 286 *euro* gadā, ņemto vērā, ka daļai operatoru Projekts paredz atvieglotāku uzraudzību no VVD RDC puses darbībām ar jonizējošā starojuma avotiem (darbības, kuras līdz šim bijušas reģistrējamas vai licencējamas, bet turpmāk būs tikai paziņojamas).  *6.1. tabula. Vidēji gadā paredzamie ieņēmumi no valsts nodevām saskaņā ar Projekta 5. pielikumu*   |  |  |  |  |  |  |  | | --- | --- | --- | --- | --- | --- | --- | | **Gads/ izmaksas vienai vienībai** | **84 euro** (grozījumi licencē) | **54 euro** (izmaiņas reģistrācijas apliecībā) | **10 euro**  (grozījumi licencē vai izmaiņas reģistrācijas apliecībā) | **170 euro** (jauni operatori – licences izsniegšana) | **97 euro**  (jauni operatori – reģistrācijas apliecības izsniegšana) | **KOPĀ plānotie ieņēmumi no valsts nodevām** | | ***Nodevas maksāšanas gadījumu skaits 2016. – 2019. gadā*** | | | | | | **Vidēji gadā nodevas maksāšanas gadījumu skaits** | 59 | 80 | 40 | 4 | 22 |  | | **Ieņēmumi kopā vidēji gadā** | **4956** | **4320** | **400** | **680** | **2134** | **12490,00** |   *6.2. tabula. Projekta paredzamā ietekme uz plānotajiem ieņēmumiem, ja Projektā noteiktās normas stāja spēkā.*   |  |  |  |  |  |  |  | | --- | --- | --- | --- | --- | --- | --- | | **Izmaiņas, stājoties spēkā Projektā ietvertajām prasībām (pret 2019. gadu)** | **84 euro** (grozījumi licencē) | **54 euro** (izmaiņas reģistrācijas apliecībā) | **10 euro**  (grozījumi licencē vai izmaiņas reģistrācijas apliecībā) | **170 euro** (jauni operatori – licences izsniegšana) | **97 euro**  (jauni operatori – reģistrācijas apliecības izsniegšana) | **KOPĀ plānotie ieņēmumi no valsts nodevām pēc Projekta spēkā stāšanās** | | 2019 | 66 | 86 | 39 | 7 | 26 |  | | ***Paredzamā projekta ietekme uz nodevas maksāšanas gadījumu skaitu turpmākajos gados*** | | | | |  | | Atvieglotas prasības rentgeniekārtu eksportam, importam |  | - 5 |  |  | - 7 |  | | Atvieglotas prasības analītisko iekārtu lietošanai |  | - 1 | - 1 |  | - 1 |  | | Atvieglotas prasības avotu glabāšanai pēc iegādes |  | - 1 |  |  | - 5 |  | | Samazināta nodeva rentgenlampas maiņai | - 11 | - 5 |  |  |  |  | | **ar izmaiņām vidēji gadā** | **55** | **74** | **38** | **7** | **13** |  | | Vidēji gadā nodevas maksāšanas gadījumu skaits pēc Projekta spēkā stāšanās | 47 | 69,25 | 43 | 5 | 12,75 |  | | **Ieņēmumi kopā vidēji gadā** | **3948** | **3739,5** | **430** | **850** | **1236,75** | **10204,25** |   **Attiecīgi izmaiņas vidēji gadā ir:**  **12 490,00 – 10204,25 = 2 285,75 *euro*/gadā.** | | | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Amata vietu skaita izmaiņas nav paredzētas. | | | | | | | | |
| 8. Cita informācija | | Nav. | | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |  |  |
| --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | |
| 1. | | Saistības pret Eiropas Savienību | | Projektā tiek pārņemtas Direktīvas 2013/59/EURATOM prasības. Prasības, kas izriet no Direktīvas 2013/59/EURATOM normatīvajos aktos Eiropas savienības dalībvalstīm bija jāpārņem līdz 2018. gada 6. februārim. Paredzēts, ka Projekts stāsies spēkā ar 2021. gada 1. februāri. | | |
| 2. | | Citas starptautiskās saistības | | Projekts šo jomu neskar. | | |
| 3. | | Cita informācija | | Nav. | | |
|  | | | | | | |
| **1.tabula**  **Tiesību akta projekta atbilstība ES tiesību aktiem** | | | | | | |
| Attiecīgā ES tiesību akta datums, numurs un nosaukums | | | Direktīva 2013/59/Euratom. | | | |
| A | | | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2013/59/EURATOM  4. panta 2. punkts | | | Projekta 2.3. apakšpunkts | | Pārņemts pilnībā | Neparedz stingrākas prasības |
| Direktīvas 2013/59/EURATOM 4. panta 23. punkts | | | Likuma 1.panta 1.5 punkts | | Pārņemts pilnībā | Neparedz stingrākas prasības |
| Direktīvas 2013/59/EURATOM 4. panta 26. punkts | | | Likuma 1.panta 6.2 punkts | | Pārņemts pilnībā | Neparedz stingrākas prasības |
| Direktīvas 2013/59/EURATOM 4. panta 32. punkts | | | Likuma 1.panta 11. punkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  4. panta 34. punkts | | | Projekta 2.2. apakšpunkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  4. panta 36. punkts | | | Likuma 1.panta 1.2 punkts, 5.panta 13. punkts, 9.panta pirmās daļas 1. punkts, 13.panta trešā, 3.1 un ceturtā daļa, 14.panta otrās daļas 5. punkts, 16.panta otrā daļa,  17. pants | | Pārņemts pilnībā | Neparedz stingrākas prasības |
| Direktīvas 2013/59/EURATOM  4. panta 46. punkts | | | Likuma 1.panta 2. punkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  4. panta 55. punkts | | | Projekta 2.1. apakšpunkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  4. panta 58. punkts | | | Likuma 1.panta 1.3 punkts, 13.panta 3.1 daļa, 13.panta 4.1 daļa | | Pārņemts pilnībā | Neparedz stingrākas prasības |
| Direktīvas 2013/59/EURATOM  4. panta 72. punkts | | | Likuma 2.4. apakšpunkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  4. panta 74. punkts | | | Likuma 1.panta 1.4 punkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  4. panta 75. punkts | | | Likuma 1.panta 3. punkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  4. panta 76. punkts | | | Likuma 1.panta 9.4 punkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  4. panta 78. punkts | | | Likuma 1.panta 8. punkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  4. panta 90. punkts | | | Likuma 1.panta 9.5 punkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  9. panta 2. punkts | | | Likuma 17. panta pirmā daļa | | Pārņemts pilnībā | Neparedz stingrākas prasības |
| Direktīvas 2013/59/EURATOM  14. panta 1. punkts | | Projekta 16.6. apakšpunkts un  27. - 33. punkts | | Pārņemts pilnībā  (prasības pārņemtas  Likuma 5.panta 12.punktā, 14.panta otrās daļas 5.punktā un 17.panta pirmajā daļā | Neparedz stingrākas prasības |
| Direktīvas 2013/59/EURATOM  14. panta 3. punkts | | Projekta 27. - 33. punkts | | Pārņemts pilnībā  (prasība pārņemta  Likuma 5.panta 12.punktā, 14.panta otrās daļas 5.punktā un 17.panta pirmajā daļā) | Neparedz stingrākas prasības |
| Direktīvas 2013/59/EURATOM  15. panta 1. punkta b) apakšpunkts | | Projekta 32. punkts | | Pārņemts pilnībā  (prasība pārņemta  Likuma 14.panta otrās daļas 5. punktā un Ministru kabineta 2002. gada 9. aprīļa noteikumos Nr. 149 “Noteikumi par aizsardzību pret jonizējošo starojumu” (turpmāk – MK noteikumi Nr. 149) 73.3.apakšpunktā) | Neparedz stingrākas prasības |
| Direktīvas 2013/59/EURATOM  15.panta 4.punkts | | Projekta 31., 32. un 33. punkts | | Pārņemts pilnībā  (prasība pārņemta arī Likuma 5.panta 12.apakšpunktā, 14.panta otrās daļas 5.punktā un MK noteikumu Nr. 149 73.3.apakšpunktā) | Neparedz stingrākas prasības |
| Direktīvas 2013/59/EURATOM  18. panta 1. punkts | | Projekta 32. un 33. punkts | | Pārņemts pilnībā  (prasība pārņemta arī MK noteikumu Nr. 149 16.9.apakšpunktā) | Neparedz stingrākas prasības |
| Direktīvas 2013/59/EURATOM  18. panta 3. punkts | | Projekta 31.2.apakšpunkts un 33. punkts | | Pārņemts pilnībā  (prasība pārņemta  Likuma 5. panta 12. punktā) | Neparedz stingrākas prasības |
| Direktīvas 2013/59/EURATOM  19. panta 1. punkts | | Projekta 16.1., 16.9. apakšpunkts, 19. un 20. punkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  19. panta 2. punkts | | Projekta 20. punkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  19. panta 3. punkts | | Projekta 16.9. apakšpunkts, 17. punkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  19. panta 4. punkts | | Projekta 16.1. apakšpunkts | | Pārņemts pilnībā  (prasība pārņemta Ministru kabineta 2014. gada 19. augusta noteikumu Nr. 482 “Noteikumi par aizsardzību pret jonizējošo starojumu medicīniskajā apstarošanā” 2. nodaļā | Neparedz stingrākas prasības |
| Direktīvas 2013/59/EURATOM  20. panta 1. punkts | | Projekta 20. punkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  20. panta 2. punkts | | Projekta 19.1. apakšpunkts, 20. punkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  20. panta 3. punkts | | Projekta 19.2. apakšpunkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  20. panta 4. punkts | | Projekta 19.1. apakšpunkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  22. panta 2. punkts | | Likuma 11. panta piektās daļas 6. punkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  22. panta 4. punkts | | Likuma 11. panta piektās daļas 6. punkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  22. pants 4. punkta a) apakšpunkts | | Projekta 7. un 17. punkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  23. pants | | Likuma 5. panta 18. punkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  23. panta 1. punkts | | Projekta 7. punkts | | Pārņemts pilnībā  (prasība pārņemta arī Likuma 3. panta pirmās daļas 5. punktā, 11. pantā) | Neparedz stingrākas prasības |
| Direktīvas 2013/59/EURATOM  23. panta 2. punkts | | Projekta 3.9. apakšpunkts, 1. pielikums | | Pārņemts daļēji  (prasība pārņemta arī Ministru kabineta 2002. gada 19. marta noteikumu Nr. 129 “Prasības darbībām ar radioaktīvajiem atkritumiem un ar tiem saistītajiem materiāliem” (turpmāk – MK noteikumi Nr. 129) 1. pielikumā, attiecībā uz dabā sastopamiem radioaktīviem materiāliem papildus – Likuma 5. panta 18. punktā. Prasība tiks pilnībā pārņemta ar grozījumiem MK noteikumos Nr. 129 2021. gadā) | Neparedz stingrākas prasības |
| Direktīvas 2013/59/EURATOM  23. panta 3. punkts | | Projekta 7. punkts | | Pārņemts pilnībā (prasība pārņemta arī Likuma 3. panta pirmās daļas 5. punkts, III. nodaļa “Paziņošana, reģistrēšana un licencēšana”) | Neparedz stingrākas prasības |
| Direktīvas 2013/59/EURATOM  25. panta 1. punkts | | Projekta 3., 6. un 7. punkts | | Pārņemts pilnībā  (prasība pārņemta arī Likuma 3. panta pirmās daļas 5. punktā, 11. panta pirmajā, otrajā, trešajā, ceturtajā daļā) | Neparedz stingrākas prasības |
| Direktīvas 2013/59/EURATOM  26. panta 1. punkts | | Projekta 3., 4. un 5.punkts, 1. un 2. pielikums | | Pārņemts pilnībā  (prasība pārņemta Likuma 11. panta ceturtās daļas 2. punktā) | Neparedz stingrākas prasības |
| Direktīvas 2013/59/EURATOM  26. panta 2. punkts | | Projekta 3.4.-3.8. apakšpunkti | | Pārņemts pilnībā | Neparedz stingrākas prasības |
| Direktīvas 2013/59/EURATOM  27. panta 1. punkts | | Projekta 3.2. apakšpunkts, 7. punkts | | Pārņemts pilnībā  (prasība pārņemta Likuma 11. panta pirmajā, piektajā daļā) | Neparedz stingrākas prasības |
| Direktīvas 2013/59/EURATOM  27. panta 2. punkts | | Projekta 7. punkts | | Pārņemts pilnībā  (prasība pārņemta Likuma 11. panta pirmajā, piektajā daļā) | Neparedz stingrākas prasības |
| Direktīvas 2013/59/EURATOM  27. panta 3. punkts | | Projekta 7. punkts | | Pārņemts pilnībā  (prasība pārņemta Likuma 11. panta pirmajā, piektajā daļā) | Neparedz stingrākas prasības |
| Direktīvas 2013/59/EURATOM  28. pants | | Projekta 34.3. apakšpunkts un 4. pielikuma III. nodaļa | | Pārņemts pilnībā  (prasība pārņemta Likuma 11. panta pirmajā, otrajā, piektajā, sestajā daļā) | Neparedz stingrākas prasības |
| Direktīvas 2013/59/EURATOM  29. panta 1. punkts | | Projekta 16. punkts, 34. punkts un 4. pielikums | | Pārņemts pilnībā | Neparedz stingrākas prasības |
| Direktīvas 2013/59/EURATOM  29. panta 2. punkts | | Projekta 34.3. apakšpunkts un 4. pielikuma III. nodaļa | | Pārņemts pilnībā | Neparedz stingrākas prasības |
| Direktīvas 2013/59/EURATOM  29. panta 3. punkts | | Projekta 46.8. apakšpunkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  30. panta 1. punkts | | Projekta 7.6. un 16.12. apakšpunkts | | Pārņemts pilnībā  (prasība pārņemta  Likuma 11.panta sestajā daļā) | Neparedz stingrākas prasības |
| Direktīvas 2013/59/EURATOM  30. panta 3. punkts | | Projekta 3.9. apakšpunkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  77. pants | | Projekta 56., 78., 79. un 80. punkts | | Pārņemts pilnībā | Neparedz stingrākas prasības |
| Direktīvas 2013/59/EURATOM 87. panta b) apakšpunkts | | Likuma 16.1, 16.2 un 16.3 pants | | Pārņemts daļēji  (prasība tiks pārņemta pilnībā normatīvajos aktos par finanšu nodrošinājumu darbībām ar augstas aktivitātes jonizējošā starojuma avotiem līdz 2021. gada 30. jūnijam) | Neparedz stingrākas prasības |
| Direktīvas 2013/59/EURATOM  88. pants | | Projekta  46. punkts un 4. pielikums | | Pārņemts pilnībā  (prasība pārņemtas  likuma 11.panta piektajā daļā) | Neparedz stingrākas prasības |
| Direktīvas 2013/59/EURATOM  IV pielikuma A sadaļa | | Projekta 18. punkts | | Pārņemts pilnībā | Neparedz stingrākas prasības |
| Direktīvas 2013/59/EURATOM  IV pielikuma B sadaļa | | Projekta 19. punkts | | Pārņemts pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | | Direktīvas 2013/59/EURATOM 27. panta 2. punkts paredz dalībvalstīm rīcības brīvību, nosakot reģistrējamās darbības ar jonizējošā starojuma avotiem. Latvija Projekta ietvaros noteic darbības, kuras ir reģistrējamas (Projekta 7. punkts). Darbību pakļaušana dažādiem kontroles līmeņiem (darbību paziņošana, reģistrēšana un licencēšana) balstīta diferencētās pieejas principā, kas aprakstīts anotācijas 6. lpp., izvērtējot Latvijā veiktās darbības, lai neparedzētu nesamērīgi lielu slogu darbību ar jonizējošā starojuma veicējiem, atbilstoši katras konkrētās darbības iespējamai negatīvai ietekmei. Nosakot reģistrējamās darbības, VVD RDC vērtēja to, vai kontrole ir samērīga ar darbības radītā apstarojuma lielumu un iespējamību un samērīga ar ietekmi, kāda kontrolei varētu būt uz šādas apstarošanas samazināšanu vai radioloģiskās drošības uzlabošanu.  Direktīvas 2013/59/EURATOM 27. panta 3. punkts paredz, ka lēmumu par to, vai darbības ar jonizējošā starojuma avotu jāreģistrē vai jālicencē, var pamatot regulēšanas procesā gūtā pieredzē, ņemot vērā paredzamo vai iespējamo dozu lielumu, kā arī praktiskās darbības sarežģītību. VVD RDC balstījās minētajos apsvērumos, nosakot reģistrējamās darbības. Licencējamās darbības noteiktas Likuma 11. panta piektajā daļā. | | | |
| Saistības sniegt paziņojumu ES institūcijām un ES dalīb­valstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | Projekts šo jomu neskar. | | | |
| Cita informācija | | | Atbilstoši Eiropas Atomenerģijas kopienas dibināšanas līguma (Euratom līgums) 33. pantam projektu nepieciešams saskaņot ar Eiropas Komisiju (trīs mēnešu termiņš).  Projekts nosūtīts Eiropas Komisijai 2020. gada 17. jūnijā. VARAM 2020. gada 17. septembrī saņēma Eiropas Komisijas atbildes vēstuli, ar kuru Komisija informēja, ka atbildīgie dienesti ir izskatījuši Projektu, un šajā posmā nav plānots ierosināt Komisijas dienestiem sniegt oficiālus ieteikumus Euratom līguma 33. panta ceturtās daļas nozīmē.  Anotācijas V. sadaļas 1. tabulā sniegta informācija par tām Direktīvas 2013/59/EURATOM prasībām, kas tiek pārņemtas ar Projekta normām, kā arī tām prasībām, kas ietvertas Likumā.  Attiecībā uz Direktīvas 2013/59/EURATOM transponēšanu 2020. gada 2. jūlijā uzsākta Eiropas Komisijas pārkāpuma procedūra Nr. 2020/2078. Saistībā ar šo pārkāpuma procedūru Latvija 2020. gada 2. oktobrī sniedza Eiropas Komisijai nostāju, kurā norādīti normatīvie akti, ar kuriem paredzēts pilnībā pārņemt Direktīvas 2013/59/EURATOM pārējos, anotācijā neminētos, pantus.  Direktīvas 2013/59/EURATOM prasības, kas saistītas ar radiācijas drošības ekspertu un medicīnas fizikas ekspertu darbību tiks pārņemtas ar Ministru kabineta noteikumu projektu “Radiācijas drošības ekspertu un medicīnas fizikas ekspertu sertificēšanas kārtība un ekspertu pienākumi”[[10]](#footnote-11).  Direktīvas 2013/59/EURATOM prasības, kas saistītas ar jonizējošo starojumu medicīnā, tiks pārņemtas ar grozījumiem Ministru kabineta 2014. gada 19. augusta noteikumos Nr. 482 “Noteikumi par aizsardzību pret jonizējošo starojumu medicīniskajā apstarošanā”.  Direktīvas 2013/59/EURATOM prasības, kas saistītas ar aizsardzību pret jonizējošo starojumu, tiks pārņemtas ar grozījumiem MK noteikumos Nr. 149.  Direktīvas 2013/59/EURATOM prasības, kas saistītas ar radiācijas avārijām, tiks pārņemtas Ministru kabineta 2003. gada 8. aprīļa noteikumu Nr. 152 “Prasības attiecībā uz sagatavotību radiācijas avārijai un rīcību šādas avārijas gadījumā” grozījumos.  Lai pārņemtu prasības, kas saistītas ar darbību ar jonizējošā starojuma avotiem finanšu nodrošinājumu, tiks izstrādāti jauni Ministru kabineta noteikumi par finanšu nodrošinājumu, t.sk. par finanšu nodrošinājuma apmēru.  Paredzēts, ka minētie normatīvie akti tiks izstrādāti un stāsies spēkā 2021. gada laikā. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”. Ieinteresētajām personām tika dota iespēja izteikt viedokli un sniegt rakstiskus priekšlikumus.  Papildus tika lūgti viedokļi anotācijas I sadaļas 3. punktā norādītajām institūcijām, kuru pārstāvji ietilpst darba grupā. No darba grupas priekšlikumus iesniedza Valsts ugunsdzēsības un glābšanas dienests, ar kuru iesniegtie priekšlikumi pārrunāti, iespēju robežās ņemot tos vērā. |
| 2. | Sabiedrības līdzdalība projekta izstrādē | Projekts un tā anotācija 2020. gada 13. jūlijā tika ievietoti VARAM tīmekļvietnē, sadaļā “Sabiedrības līdzdalība”[[11]](#footnote-12), vienlaikus nosūtot informatīvu paziņojumu par sabiedrības līdzdalību Valsts kancelejai. |
| 3. | Sabiedrības līdzdalības rezultāti | Sabiedrības līdzdalības rezultātā priekšlikumi netika saņemti. |
| 4. | Cita informācija | Nav. |

|  |  |  |  |
| --- | --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | | Projekta izpildē iesaistītās institūcijas | VVD RDC. |
| 2. | | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz jaunu institūciju izveidi, likvidāciju vai reorganizāciju. Projekta izpilde notiks esošo pārvaldes funkciju ietvaros. |
| 3. | | Cita informācija | Nav. |

Vides aizsardzības un

reģionālās attīstības ministrs A. T. Plešs

*Slaidiņa 67026487*

[*natalija.slaidina@varam.gov.lv*](mailto:natalija.slaidina@varam.gov.lv)

1. Padomes 2013. gada 5. decembra Direktīva 2013/59/Euratom, ar ko nosaka drošības pamatstandartus aizsardzībai pret jonizējošā starojuma radītajiem draudiem un atceļ Direktīvu 89/618/Euratom, Direktīvu 90/641/Euratom, Direktīvu 96/29/Euratom, Direktīvu 97/43/Euratom un Direktīvu 2003/122/Euratom [↑](#footnote-ref-2)
2. <https://www.vvd.gov.lv/public/fs/CKFinderJava/files/RDC/Zi%C5%86ojumi/IRRS%20Report%20.pdf> [↑](#footnote-ref-3)
3. https://www.epa.ie/radiation/regulation/authorisation/ [↑](#footnote-ref-4)
4. <https://assets.publishing.service.gov.uk/government/uploads/system/uploads/attachment_data/file/804958/Justification-of-practices-involving-ionising-radiation-regulations-2004.pdf>, 13. lpp. [↑](#footnote-ref-5)
5. https://journals.sagepub.com/doi/pdf/10.1177/ANIB\_37\_2-4 [↑](#footnote-ref-6)
6. https://www-pub.iaea.org/MTCD/publications/PDF/Pub1650web-23654722.pdf [↑](#footnote-ref-7)
7. <https://www-pub.iaea.org/MTCD/publications/PDF/Code-2004_web.pdf> [↑](#footnote-ref-8)
8. <https://www-pub.iaea.org/MTCD/publications/PDF/Pub1214_web.pdf> [↑](#footnote-ref-9)
9. https://www.vvd.gov.lv/kontrole/radiacijas-drosibas-kontrole/parskats-par-darbibam-ar-jonizejosa-starojuma-avotiem-operatoru-atskai/?http://www.vvd.gov.lv/kontrole/radiacijas-drosibas-kontrole/parskats-par-darbibam-ar-jonizejosa-starojuma-avotiem-operatoru-atskai/ [↑](#footnote-ref-10)
10. <https://www.varam.gov.lv/lv/jauns-mk-noteikumu-radiacijas-drosibas-ekspertu-un-medicinas-fizikas-ekspertu-sertificesanas-kartiba-un-ekspertu-pienakumi-projekts> [↑](#footnote-ref-11)
11. <https://www.varam.gov.lv/lv/jaunums/mk-noteikumu-kartiba-kada-pazino-registre-un-licence-darbibas-ar-jonizejosa-starojuma-avotiem-projekts> [↑](#footnote-ref-12)